જોકે, ઈનકમ ટેક્સ ડિપાર્ટમેન્ટની વેબસાઈટ પર તો કોઈ ચેતવણી ન મળી, પરંતુ ચાર્ટર્ડ અકાઉન્ટન્ટ અને ટેક્સ રિટર્ન તૈયાર કરનારા (TRP)એ વોટ્સએપ પર ચેતવણી ચોક્કસ ફરતી કરી છે. વોટ્સએપ મેસેજમાં જણાવવામાં આવ્યું છે કે, ‘જે લોકોને રિર્ટન ફાઈલ કર્યા બાદ ટેક્સની ગણતરીમાં ભૂલ અને રિફન્ડ અમાઉન્ટ મોકલવાને લઈને મેઇલ મળી રહ્યા છે, તેમના માટે એક મહત્વપૂર્ણ જાણકારી- મહેરબાની કરી આવા મેઇલને નજરઅંદાજ કરો. આ મેઇલ હેકર્સ મોકલી રહ્યા છે. આ મેઇલ પર ક્લિક કરતાની સાથે જ નેટબેકિંગ પેજ ખુલી જશે અને તમે જેવી નેટબેકિંગ સાઈટ લોગ ઈન કરશો, તમારું બેંક અકાઉન્ટ હેક થઈ જશે. ધ્યાન રાખો, ઈનકમ ટેક્સ ડિપાર્ટમેન્ટ તમને મળનારા રિફંડની જાણકારી પ્રોપર નોટિસ મોકલીને આપશે.’